cyanic-selkie/wikianc huggingface dataset:
Antonino Saverio De Luca
Episkopalgenealogi
Hans episkopalgenealogi er :
Orry-Kelly
Orry George Kelly (født 31. desember 1897, død 27. februar 1964), bedre kjent som Orry-Kelly, var en australsk kostymedesigner i Hollywood. Han vant tre Oscar for beste kostymedesign, for En amerikaner i Paris, (1951) Les Girls (1957) og Noen har det hett (1959). I tillegg var han nominert for Gypsy – Stripteasedronningen (1962).
Biografi
Han ble født i Kiama i New South Wales i Australia, og var kjent som Jack Kelly. Moren hans, som var opptatt av hagearbeid, hentet navnet Orry fra en østerriksk blomst. Faren hans, William Kelly, hadde blitt født på Isle of Man og jobbet som herreskredder i Kiama. Kelly studerte kunst i Sydney, gikk i lære som skredder og arrangerte utstillinger i butikkvinduer. Han reiste til New York i 1921 for å satse på en skuespillerkarriere. Der delte han leilighet med Charlie Spangles og Cary Grant. Kelly malte veggmalerier på en nattklubb, noe som etterhvert førte til at han fikk arbeid hos Fox Film Corporation sin avdeling på østkysten. I tillegg designet han kostymer og kulisser for Shubert-revyene og George White's Scandals på Broadway. I 1932 flyttet Kelly til Hollywood, der han arbeidet for alle de store filmselskapene; Warner Bros., Universal Pictures, RKO Pictures, 20th Century Fox og Metro-Goldwyn-Mayer. Han designet for en rekke av de mest kjente skuespillerinnene, inkludert Bette Davis, Kay Francis, Olivia de Havilland, Katharine Hepburn, Dolores del Río, Ava Gardner, Ann Sheridan, Barbara Stanwyck og Merle Oberon. Kelly var kostymedesigner i en rekke kjente filmer, blant annet 42de gate (1933), Malteserfalken (1941), Casablanca (1942), Arsenikk og gamle kniplinger (1944), Harvey (1950), Oklahoma! (1955), Min fantastiske tante Mamie (1958) og Noen har det hett (1959). Han vant tre Oscar for beste kostymedesign, for En amerikaner i Paris, (1951) Les Girls (1957) og Noen har det hett (1959). I tillegg var han nominert for Gypsy – Stripteasedronningen (1962). Under andre verdenskrig skrev Kelly spalten «Hollywood Fashion Parade» for International News Service, som ble eid av William Randolph Hearst. Kelly døde av leverkreft i februar 1964. Han ble gravlagt på Forest Lawn Memorial Park i Hollywood Hills i California. Blant kistebærerne var Cary Grant, Tony Curtis, Billy Wilder og George Cukor. Minnetalen ble lest av Jack L. Warner. Kellys Oscar-statuetter gikk til Warners kone, Ann.
I 2000 ble han posthumt innlemmet i Costume Designers Guilds Hall of Fame.
Johannes Okkenhaug
Johannes Karlsen Okkenhaug (født 21. februar 1857 i Frol i Nord-Trøndelag, død 29. juli 1935) var en norsk landbruksskolebestyrer, gårdbruker og politiker (V). Han var den første bestyreren ved Mære landbruksskole, ordfører i Frol og Sparbu samt stortingsmann for Nord-Trøndelag 1892–1894 og 1916–1927.
Familie og yrkesliv
Han ble født på gården Øvre Okkenhaug i Frol som sønn av gårdbruker og ordfører Carl Fredrik Okkenhaug og Ane Marta Munkerøstad samt bror av ordfører Paul Okkenhaug. Han var gift med Marianne Dalum fra Sparbu. Han overtok gården Nedre Tynes etter faren i 1886 og overdro den i 1926 til sønnen, senere ordfører Karl Okkenhaug.
Han var elev ved Hans Konrad Foosnæs' folkehøyskole da den holdt hus på Inderøy vinteren 1876/1877, senere elev ved Ås landbruksskole 1878–1881. Okkenhaug underviste i landbruk ved Ole Kristian Kuløys folkehøyskole før han var den første bestyreren ved Mære landbruksskole i Sparbu 1895–1922. Mens han var bestyrer, forpaktet han bort Nedre Tynes. I 1928 ble han administrerende direktør i Levanger og omegns Kreditbank.
Politisk arbeid
Okkenhaug var Frols ordfører 1890–1895, senere Sparbus ordfører 1902–1904, 1908–1910 og 1914–1916.
Okkenhaug var i 1896 med på å stifte Norsk Landmandsforbund, hvor han var nestformann en periode. Han var formann i Nord-Trøndelag landbruksselskap i 35 år.
Æresbevisninger
Okkenhaug ble tildelt Kongens fortjenstmedalje i 1922. Det ble avduket en byste over ham ved Mære landbruksskole i 1936.
Ytre Syltevika naturreservat
Ytre Syltevika naturreservat er et naturreservat i Båtsfjord kommune i Finnmark. Det ligger øst for innløpet til Syltefjorden og strekker seg fra og med Ytre Syltevika i vest til Skjåvika vest for Hamningberg i øst. Reservatet ble opprettet i 1983 og har som formål å bevare et system av strandvoller som viser landhevingen etter siste istid, en kyststripe som viser havets erosjon i lagdelte bergarter og et område med arktisk preget kystnatur med meget sparsom vegetasjon.
Feiltoleranse
Feiltoleranse er en egenskap som gjør at et system fortsetter å operere korrekt etter at det inntreffer en eller flere feil i noen av dets komponenter. Hvis kvaliteten på et slikt system minsker, skjer dette proporsjonalt med feilens alvorlighetsgrad, i motsetning til et system hvor selv en liten feil forårsaker totalt havari. Feiltoleranse er spesielt viktig i systemer med høy tilgjengelighet eller livskritiske systemer.
Francesco Pentini
Francesco Pentini (født 11. desember 1797 i Roma i Italia, død 17. desember 1869 i Roma) var en av den katolske kirkes kardinaler.
Før han slo inn på den geistlige vei, var han blant annet løytnant i kong Karl XIII av Sveriges (den senere kong Karl Johan) livgarde.
Han ble kreert til kardinal i mars 1863 av pave Pius IX.
DMZ (andre betydninger)
DMZ er en engelsk forkortelse for Demilitarisert sone.
Militær bruk:
DMZ brukes også innen andre områder enn de militære:
Onn
Onn kommer av norrønt for iver eller anstrengelse, og blir brukt for å beskrive de større årvisse arbeidene i landbruket. Flertallsformen er onner (av annir) i betydningen markarbeidstidene, eller arbeidet med klargjøring av beiter og dyrket mark, samt høsting av gress og korn. Arbeidets egenart i de ulike årsfasene har egne navn.
Onna deles oftest i tre perioder:
Jack Abramoff
Jack Abramoff (født 28. februar 1958 i Atlantic City, New Jersey) er en amerikansk tidligere lobbyist og forretningsmann. Abramoff satt fengslet i tre og et halvt av en dom på seks år for bedrageri, svindel og skatteunndragelse.
Abramoff har antydet at han visste at USA kom til å invadere Irak før den amerikanske offentligheten fikk vite det. Dette viste han angivelig fordi han var en nær venn av flere av de nære rådgiverne til daværende president George W. Bush.
Bifidunguiglenea
Bifidunguiglenea er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én art.
Utseende
En middelsstor (ca. 10 millimeter), avlang, blank, brun trebukk med gule flekker. Antennene er tynne og litt lengre enn kroppen. Pronotum er tønneformet, noe varierende i bredden, kraftig punktert. Dekkvingene er litt avsmalnende bakover, med en skarp lengdelist ved kanten av "ryggen" i den midtre delen (denne når ikke for- eller bakkantene av dekkvingen), og rader av grove punkter. De ender i en skarp tann. Pronotum har lysgule sidestriper, dekkvingene har tre par gule flekker som gjerne danner brede tverrbånd. Undersiden er også delvis gul.
Utbredelse
Arten er kjent fra Myanmar og Vietnam.
Giuseppe Andrea Bizzarri
Han ble kreert til kardinal i mars 1863 av pave Pius IX, med San Girolamo dei Croati som tittelkirke, men gikk senere over til Santa Balbina all'Aventino.
Episkopalgenealogi
Hans episkopalgenealogi er:
Aquilex
Aquilex er en slekt av løpebiller.
Humfrey Wanley
I 1697 utga han en katalog av irske og engelske manuskripter. I 1695 ble han formelt utpekt som assistent ved Bodleian Library og fikk der tilgang til et stort studiemateriale som han benyttet for å studere håndskrifter, sette sammen innholdsfortegnelser og samle tekster på gresk og latin. Han ble anerkjent som en pionerende fagmann innenfor paleografi og angelsaksiske studier, og han fastsatte prinsipper som fortsatt blir fulgt.
Senere ble han bestyrer av Robert Harleys bibliotek, og han ansatte agenter som over hele Europa og Midtøsten lette fram oldtidsmanuskripter, og således utvidet biblioteket med en samling fra 3 000 manuskripter i 1715 til rundt 7 600 manuskripter. Den samlingen han bygget opp ble senere grunnlaget for samlingene ved British Museum, i dag British Library.
Aquilex
Levevis
Arten lever på høysletter (páramo) i opptil 4300 meters høyde.
Utbredelse
Arten er bare kjent fra Andesfjellene i Ecuador.
Osoriopsis
Osoriopsis er en slekt av biller som hører til familien kortvinger (Staphylinidae).
Utseende
Små (ca. 2 millimeter), slanke, rødbrune til svarte kortvinger med reduserte, ganske små fasettøyne. De minner overflatisk om medlemmene i underfamilien Leptotyphlinae.
Levevis
Artene har et underjordisk levesett.
Utbredelse
Gruppen forekommer i Afrika.
Mogoditshane
Mogoditshane er en landsby i Kweneng-distriktet i det sørlige Botswana. Byen ligger like nordvest for hovedstaden Gaborone, og hadde ved folketellingen i 2011 et folketall på 58 079 innbyggere. Byen er en del av byregionen rundt Gaborone, som i 2011 hadde 421 907 innbyggere. Fotballaget i Mogoditshane er Mogoditshane Fighters.
Unown
Unown er en Pokémon-type som først dukket opp i spillene Pokémon Gold og Silver. Unown finnes i 28 forskjellige former, hvorav 26 er basert på bokstavene i det engelske alfabetet, pluss en form for ? og en for !.
Wergeland holdeplass
Wergeland holdeplass er en bybaneholdeplass på Bybanen i Bergen. Holdeplassen ligger i Årstad bydel, og åpnet 22. juni 2010 sammen med resten av holdeplassene på Bybanen.
Unown
Unowns navn er avledet fra det engelske ordet «unknown», som betyr «ukjent». Unown kan bare bruke angrepet «Hidden Power».
Wergeland holdeplass
Holdeplassen ligger like ved der Trikken i Bergen hadde vendesløyfe for linje 1 i perioden fra 1928 til den ble nedlagt i 1965. Dagens bybanetrasé fra Nygård holdeplass til Wergeland holdeplass er nesten identisk med den nedlagte trikkelinjen.
Unown
Unown er nr. 201 i National Dex.
Luis de la Lastra y Cuesta
Luis de la Lastra y Cuesta (født 1. desember 1803 i Cubas ved Santander i Spania, død 5. mai 1876 i Sevilla) var en av Den katolske kirkes kardinaler. Han var erkebiskop av Sevilla 1863–1876.
Han ble kreert til kardinal i mars 1863 av pave Pius IX, med San Pietro in Vincoli som tittelkirke.
Rhesusape
Rhesusape er en art i gruppen dyreaper. Voksne hanner blir ca. 53 cm i gjennomsnitt og veier gjennomsnittlig 7,7 kg. Hunnene er mindre, i gjennomsnitt 47 cm lange og 5,3 kg tunge. Den er brun eller grå på farge og har rosa ansikt som vanligvis er uten pels. Halen er middels lang, mellom 20,7 og 22,9 cm. Typisk levealder er ca. 25 år. Arten hører hjemme i nordlige India, Bhutan, Bangladesh, Pakistan, Nepal, Myanmar, Laos, Thailand, Afghanistan, Hongkong, sørlige Kina, og Vietnam.
Kasim Bæder
Kasim Bæder er en norsk TV-serie som ble publisert på strømmeplattformen VGTV. Regien var ved Ahmed Dadi, som også var medforfatter av seriens manus. Hovedrollen som «Kasim Bader/Bæder» ble spilt av Ayaz Hussain.
Den første sesongen ble lagt ut i 2013, og per 2020 har det blitt produsert to sesonger. Sesong 1 består av åtte episoder, hver på 10 minutter. Den andre sesongen betegnes Kasim Bæder 2 på VG-TV, og hadde sesongpremiere 12. april 2015.
De første innslagene om Kasim Bæder ble publisert på YouTube, og ble så populære at produksjonsselskapet Rubicon produserte en miniserie for VG-TV.
Handling
Serien handler om norsk-pakistaneren Kasim Bader fra østkanten i Oslo. Han arbeider i sin fars kiosk, og havner i situasjoner der han både må takle kriminelle gjenger og familiedramaer.
Norgesmesterskapet i alpint 1992
Norgesmesterskapet i alpint 1992 var det norske mesterskapet i alpin skiidrett. Mesterskapet ble arrangert på Bjorli fra 25. mars til 1. april.
Utfor
Dato: 28. mars
Sted: Bjorli
Super-G
Dato: 30. mars
Sted: Bjorli
Storslalåm
Dato: 31. mars
Sted: Bjorli
Slalåm
Dato: 1. april
Sted: Bjorli
Pargas landkommune
Pargas landkommune (svensk: Pargas landskommun, finsk: Paraisten maalaiskunta) er en tidligere kommune i det finske landskapet Egentliga Finland. Kommunen hadde innbyggere i 1963. Pargas landkommune var en tospråklig kommune med svensk som majoritetsspråk (65 % svensktalende i 1960).
Pargas landkommune ble slått sammen med Pargas «köping» i 1967.
Ramsrud
Ramsrud i Heradsbygda er en tidligere holdeplass (nedlagt 1970) på Bergensbanen, ca. 4,5 km fra Hønefoss stasjon. Stedet ligger langs riksvei 7 i Ringerike kommune og er mest kjent for den svingete Ramsrudhellinga ned mot Sogna og Sandaker. Ny veistrekning Ramsrud-Kjeldsbergsvingene, 6250m lang, ble åpnet mandag 7. november 2011.
Kaivojoki
Kaivojoki (nordsamisk: Gáivvojohka) er ei elv i Utsjok kommune i Lappland i Finland. Den er ei sideelv til Tana og er 12,1 kilometer lang. Elva har utspring fra fjellet Áilegas og renner mot nordvest til samløpet med Tana.
Dansk Litteraturpris for Kvinner
Dansk Litteraturpris for Kvinner (dansk: Dansk Litteraturpris for Kvinder) er pris som opprinnelig fikk midlene fra Fru Ragna Sidéns Fond. Prisen har som formål «å oppmuntre og anspore kvinner, som har gjort en betydelig innsats innenfor dansk litteratur». Prisen deles ut i november eller desember. Fondet fikk tilført flere midler i 2009 og skiftet navn til Ragna Sidéns og Vagn Clausens Fond, navngitt etter Ragna Sidén (1889–1983) og Vagn Clausen (1918–2008). Styret består av: advokat Niels Søby og forfatterne Irene Pedersen og Charlotte Weitze.
Kgosi Gaborone
Kgosi Gaborone av Batlokwa (trolig født 1820, død 1932) var en botswansk høvding (kgosi), og ga opphav til navnet på dagens botswanske hovedstad, Gaborone. I 1887 ledet han Batlokwa-stammen fra Tshwene i North West-provinsen i Sør-Afrika til Protektoratet Bechuanaland, der han bosatte seg i Moshaweng ved Notwane-elva. I 1895 måtte han gi tapt på deler av jorda si til Cecil Rhodes' nye jernbane fra Mafikeng til Bulawayo. Han døde i 1932, trolig 112 år gammel. Britene overtok dermed jorda hans og oppretta et reservat, Batlokwa Reserve.
Aneta Udriștioiu
Aneta Udriștioiu (født Pîrvuț; 22. juni 1989 i Drobeta Turnu Severin) er en rumensk håndballspiller, som spiller for den den rumenske klubben og det rumenske landslaget.
Fritz von der Lippe (1901–1988)
Fritz von der Lippe (født 1. juni 1901 i Bergen, død 5. september 1988 i Oslo) var en norsk teatersjef, teaterkritiker, forlagsarbeider og journalist.
Fritz von der Lippe arbeidet på 1920-tallet som journalist og teaterkritiker i Tidens Tegn og Morgenbladet. I 1930 ble han ansatt som forlagssekretær, deretter sjefssekretær, i Gyldendal Norsk Forlag. Samtidig fortsatte han sitt virke som teaterkritiker.
Fritz von der Lippe ble i 1949 første teatersjef for Riksteatret. Han tillegges det meste av æren for Riksteaterets oppbygging og suksess, og fortsatte i stillingen fram til han ble pensjonist i 1968. Samme år ble han tildelt Norsk kulturråds ærespris.
Østfinnmark politidistrikt
Østfinnmark politidistrikt var et politidistrikt i Politi- og lensmannsetaten med ansvar for ti kommuner i Østfinnmark – Berlevåg, Båtsfjord, Gamvik, Karasjok, Lebesby, Nesseby, Sør-Varanger, Tana, Vadsø og Vardø – med et areal på 24 215 km² og et folketall på ca. 30 000. Politidistriktet ble opprettet 1. januar 2002 og hadde hovedkontor i Kirkenes.
Politimester i Østfinnmark var Ellen Katrine Hætta.
Politidistriktet var organisert i tre regioner og fem fellesenheter:
Liste over kulturminner i Lund i Rogaland
Liste over kulturminner i Lund i Rogaland er en oversikt over fredede og/eller bevaringsverdige bygninger og elementer i Lund. Data er hentet fra Riksantikvarens liste over kulturminner.
Mátduottar
Mátduottar (nordsamisk, historisk Madduoddar) er et fjell i Tana kommune i Finnmark. Det ligger mellom dalen Hana i øst, Harrvannet i vest og dalen Lakta i sør. Nordøst for fjellet ligger bygda Austertana. Toppen av fjellet er et viddepreget platå, for det meste mellom 280 og 360 meter over havet, og det er omgitt av skog på alle kanter. Fjellet har en rekke toppunkter, hvorav det høyeste er Mátduottarčohkka i nordøst med 390 meter over havet.
Liste over kulturminner i Lund i Rogaland
ID-nummer består av et lenket tall som går direkte til det aktuelle kulturminnet i Kulturminnesøk.
Nes videregående skole
Nes videregående skole er en videregående skole på Årnes i Nes kommune i Viken fylke. Skolen ble åpnet i sin nåværende form den 15. august 1983, med Odd Brede som rektor. Neshallen, som sto klar samtidig med skolen, disponeres også av skolen til blant annet kroppsøving.
Historie
Nes videregående skole i sin nåværende form ble dannet etter sammenslåing av fire skoler:
Disse skolene var fra 1975 det videregående skoletilbudet i Nes. I 1983 ble disse slått sammen til én skole med beliggenhet i Kjuushagen på Årnes, ved siden av Neshallen. Det ble også åpnet sosial- og helsefaglinje i den nye skolen.
Opplæringstilbud
Skolen tilbyr per januar 2023 følgende utdanningsprogrammer:
Confessions of a Shopaholic
Confessions of a Shopoholic er en amerikansk romantiske komedie basert på boken med samme navn, som ble skrevet av Madeleine Wickman, alias Sophie Kinsella. Filmen kom ut i 2009 og er regissert av P. J. Hogan. Filmen er en romantisk komedie.
Sammendrag
Rebecca får ett intervjue med Luke Brandon, redaktør for Successful Saving, og mannen som nettopp ga henne 20 dollar. Rebecca forsøker å skjule det nye skjerfet hennes utenfor kontoret hans, men Lucas sin assistent kommer inn på kontoret for å gi skjerfet tilbake til henne. Lucas forstår at hennes tidligere historie om hennes syke tante var løgn fordi hun ønsket å kjøpe ett skjerf til henne selv. Den kvelden, beruset, skriver hun og Suze brev til Alette, men i sin berusede tilstand sender hun brevet til feil magasin. Luke liker brevet hun planla å sende til Alette, og han ansetter henne. Men i stedet for å gjennomføre en arbeidsoppgave, går Rebecca til salg for å kjøpe seg mer klær. Når hun senere ser nærmere på en kasjmir-frakk hun nettopp har kjøpt, innser hun at dette ikke er 100 % kashmir - og hun har blitt narret. Dette gir henne en idé til en reportasje, som hun skriver og sender til Luke. På spørsmål om artikkelen skal publiseres under navnet hennes, nøler Rebecca med å bruke det virkelige navnet sitt. Luke publiserer artikkelen under navnet "The Girl in the Green Scarf" og artikkelen blir en øyeblikkelig suksess.
Hennes reportasje-serie blir etter hvert så populær at Rebecca blir bedt om å delta på et TV-intervju. Venninnen Suze får henne til å delta på møter med Shopaholics Anonymous. Etter en shoppingtur møter hun en vennlig kvinne, frøken Korch, men hun oppdager senere at Korch er leder for Shopaholics Anonymous. Hun tvinger Rebecca til å donere vekk alle klærne hun nettopp har kjøpt, inkludert en brudepike-kjole til Suze sitt bryllup. Etter møtet har ikke Rebecca råd til å kjøpe tilbake denne kjolen, og dette fører til at Suze blir rasende og såret på henne. Den offentlige konfrontasjonen under TV-intervjuet diskrediterer hele magasinet, og hva magasinet forsøker å stå for. Alette tilbyr Rebecca en stilling i magasinet deres, men hun avviser tilbudet. I mellomtiden er Luke med på å grunnlegge et nytt selskap, Brandon Communications. For å tjene penger til å betale tilbake gjeld forsøker Rebecca å selge klærne sine, noe som gir mye inntekter, men ikke nok til å betale all gjeld. Hun selger til slutt det grønne skjerfet sitt når en kvinne tilbyr 300 dollar. Rebecca deltar i bryllupet etter å ha fått tilbake brudepike-kjolen sin, og Suze tilgir henne. Rebecca møter deretter Luke som returnerer det grønne skjerfet til henne, etter å ha avslørt at kvinnen som kjøpte det var en bekjent av ham.
Islom Karimov
Islom Abdug‘aniyevich Karimov (usbekisk: Ислом Абдуғаниевич Каримов, russisk: Islam Abduganijevitsj Karimov) (født 30. januar 1938 i Samarkand i Usbekistan, død 2. september 2016 i Tasjkent ) var en usbekisk politiker og president i Usbekistan fra 1991 til sin dødsdag i 2016. Før Sovjetunionens sammenbrudd var han fra 1989 førstesekretær i kommunistpartiet i Usbekistan og deretter president president i Den usbekiske sovjetrepublikken. Som president ledet Karimov et autoritært regime i landet.
Bakgrunn
Karimov hadde usbekisk far og tadsjikisk mor, men vokste opp på et barnehjem.
Han studerte ingeniørfag og økonomi i Tasjkent og i 1966 begynte han å jobbe for Gosplan, det statlige planleggingsorganet i Sovjetunionen.
Navnet hans blir ofte skrevet med russisk stavemåte, som Islam Karimov.
Politiker
Han steg så i gradene i det sovjetiske kommunistpartiet og i 1983 ble han finansminister i den usbekiske sovjetrepublikken og i 1986 viseformann i ministerrådet (visestatsminister).
Han kom til makten i Usbekistan i 1989, da han ble førstesekretær i kommunistpartiet i Usbekistan. Den 24. mars 1990 ble han president i den usbekiske sovjetrepublikken.
Det uavhengige Usbekistans første president
Den 31. august 1991 erklærte han Usbekistan selvstendig fra Sovjetunionen og 29. desember samme året vant han det første presidentvalget med 90 % av stemmene. Valget ble regnet som urettferdig, med en ufri valgkamp og fusk i opptellingen. Det samme gjaldt alle senere valg i Usbekistan. Etter at han ble valgt som president trygget han makten ved å arrestere eller drive opposisjonslederne i eksil.
Den 26. mars 1995 ble det holdt en folkeavstemning der Karimovs presidentperiode ble utvidet med fem nye år. 9. januar 2000 ble det holdt presidentvalg, der Karimov fikk over 90% av stemmene. Motkandidaten hans sa at han selv hadde stemt på Karimov. 27. februar 2002 ble det holdt en folkeavstemning, der Karimovs presidentperiode ble utvidet fra 5 til 7 år.
Karimov slo hardt ned på all opposisjon, som konsekvent blir omtalt som «islamsk ekstremisme». Det var også en væpnet gruppe, Usbekistans islamske bevegelse, som gjennomførte væpnede aksjoner i Usbekistan. Karimovs utenrikspolitikk var først ganske vestlig orientert og etter terrorangrepene på USA 11. september 2001 lot han USA og NATO lede en militærflybase i Usbekistan i oktober 2001, til bruk i krigen i Afghanistan.
Den 13. mai 2005 ble over 300 ubevæpnede demonstranter drept av sikkerhetsstyrker i byen Andijon, etter at det hadde vært væpnede sammenstøt der tidligere på dagen. EU innførte våpenembargo mot Usbekistan, og USA kritiserte også Karimov sine handlinger. Etter dette måtte USA og NATO trekke seg ut fra basen i Usbekistan, og Karimov orienterte seg mer mot Russland i utenrikspolitikken. Den 14. november samme år underskrev Karimov en gjensidig forsvarsavtale med Russland.
Død
Den 28. august 2016 meldte presidentkontoret at han var innlagt på sykehus. Dagen etter fortalte datteren at han var rammet av hjerneblødning. Det kom så rapporter om at han skulle være død, men dette ble ikke offisielt bekreftet. Uklarheten om tilstanden hans førte til usikkerhet og spekulasjoner om hvem som ville etterfølge ham som president.
Etter flere dager med usikkerhet meldte presidentkontoret den 2. september 2016 at Karimov var død. Den offisielle medisinske rapporten oppga dødstidspunktet til klokken 20.55 den 2. september.
Karimovs gravferd fant sted 3. september 2016 i Samarkand. Gravferdskomiteen ble ledet av statsminister Sjavkat Mirzijajev, som ble ansett som en mulig etterfølger som president. Som leder av senatet overtok Nigmatilla Yuldashev ifølge konstitusjonen som fungerende president, men han overlot makten til Sjavkat Mirzijajev etter få dager. Mirzijajev ble valgt til president ved valget 4. desember 2016.
Familie
Karimov var gift og hadde to døtre: Gulnora Karimova, født 1972 og Lola Karimova-Tillyaeva, født 1978.
Prosopocoilus (Cladognathus) confucius
Prosopocoilus confucius er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En stor til meget stor (hannene 59-106 millimeter), avlang, svart hjortebille. Hannen har svært lange kjever, disse er jevnt krummede, slik skiller arten seg fra store eksemplarer av Prosopocoilus giraffa. Kjevene har en kraftig tann ved roten og en noe mindre tann midt i, i den ytre delen spredte, fine tenner. Hodet er litt lengre enn bredt, i pannen rundet innsvinget med et kort, bredt framspring i midten. Antennene har en tre- eller fire-leddet vifte. Pronotum er betydelig bredere enn langt. Dekkvingene er glatte og nokså blanke. Beina er svarte. Hunnen er mye mindre enn hannen, uten forstørrede kjever, kroppsformen bredere. Hodet er tett og kraftig punktert.
Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.
Utbredelse
Arten er meget vidt utbredt fra India i vest til Vietnam i øst, nord til det sørlige Kina.
Sool
Sool er en region i det nordligere Somalia. Den største byen og administrasjonssenteret i Sool er Las Anod. Regionen Sool er et omstridt område mellom utbryterrepublikkene Somaliland og Puntland. Mellom 2003 og 2007 var Sool kontrollert av Puntland før Somaliland tok kontrollen. Somaliland anser området som deres siden området var del av territoriet til Britisk Somaliland, som Somaliland anser seg som etterfølger-stat til.
Regionen har et areal på 25 036 km² og 115 000 innbyggere (2007)
Regionen er kjent for Dervish-staten som motsatte seg britiske interesser og gjennomførte en lengre geriljakrig ledet av Sayid Mohammed Abdullah Hassan (kjent som The Mad Mullah av britene) mellom 1896 til 1920.
Arborilispinus
Arborlispinus er en slekt av biller som hører til familien kortvinger (Staphylinidae).
Levevis
I alle fall noen arter lever under barken på døde trær. Andre lever på sandete elvebredder, i død ved eller i løvstrø. Noen holder til i trekroner, og en del ser ut til å være knyttet til maur og termitter.
Utbredelse
Slekten er kjent fra Brasil og Peru.
The Fellowship Foundation
Historie
The Fellowhip Foundation, senere kalt The Family, ble startet i Seattle i 1935 av den norske emigranten og metodistpresten Abraham Vereide. Han var selv konservativ og ønsket å unngå at sosialistiske politikere skulle overta bystyret. Organisasjonen arrangerte bønnefrokoster der temaene gjerne hadde kommunist- og fagforeningsfiendtlige temaer. Innen 1941 hadde organisasjonen flyttet til Washington, DC. I 1944 ble navnet forandret til International Christian Leadership, for å bli fornadret til The Fellowship Foundation i 1972. På den tiden bestemte lederne for organisasjonen å desentralisere lederskapet for å dempe publisiteten rundt organisasjonen.
Kontroverser
Organisasjon har fått tildels mye kritikk i forbindelsene med uttalelser til organisasjonens leder Douglas E. Coe. Coe ledet organisasjonen fram til sin død i 2017. Evans Coe har gitt uttrykk for at både mafiaen, Hitler og Osama bin Laden var organisatoriske forbilder for «Familien», fordi de oppnådde makt ved å danne hemmelige pakter. På 1980-tallet uttrykte han sterk beundring for diktatorer som Hitler, Mao og Lenin og uttalte blant annet av «Jesus ba disiplene om å ha en visjon for verden. Lenin hadde det. Hitler hadde det. Vi har i USA i dag ingen visjon for de unge i dag». Ifølge en kommende bok av medredaktør i Rolling Stone, Jeff Sharlet, «The Family: The Secret Fundamentalism at the Heart of American Power», har stiftelsen siden starten hatt tett kontakt med fascister i USA, hjulpet nazister i Tyskland etter krigen og pleid forholdet til en rekke diktatorer verden over. I 1966 skrev organisasjonens første leder, Abraham Vereide, at det var på tide «å skjule det institusjonelle bildet» av stiftelsen. I 2004 skrev Dagbladet at daværende statsminister Kjell Magne Bondevik hadde pleiet omfattende kontakt med organisasjonen.
Ifølge opplysninger fra Dagbladet mener Coe det var fra Jesus at Hitler, Mao og Lenin fikk ideen om hvordan en elite av dedikerte menn kan forandre verden. Ifølge samme avis holdt Coe en tale på slutten av 80-tallet der han bruker Hitler, Goebbels og Himmler som eksempler, der han uttalte at «Disse ubetydelighetene fra ingensteds, fanger rett fra gata, med følelsesmessige problemer ... de forpliktet seg til samhold og enighet og døde sammen. To år før de gikk inn i Polen, laget de en nøyaktig plan, satte den ned på papiret, for hvordan de skulle utrydde hele den polske befolkningen og ødelegge hvert eneste hus og bygning i Warszawa, deretter resten av Polen, helt ned til den minste detalj! De drepte faktisk seks og en halv millioner polakker, disse tre menn, av sin beslutning alene.»
Coe var på audiens hos Kong Harald i april 2008. Kongen tok imot ham i audiens også for ti år siden. Slottets kjennskap til Fellowship-stiftelsen går helt tilbake til 1946, da Doug Coes forgjenger, nordmannen Abraham Vereide, møtte kong Haakon.
Dagbladet avslørte høsten 2004 at en rekke KrF-topper i tiår har pleid kontakt med stiftelsen, deriblant Kjell Magne Bondevik, som i 2001 holdt et møte med justisminister John Ashcroft skjult for offentligheten. Avias beskrev organisasjonen som hemmelig nettverk styrt av høyreorienterte kristne i USA.
Rømø
Rømø (frisisk: Rem, tysk: Röm) er en dansk øy som ligger i Vadehavet 10 kilometer fra vestkysten av Jylland, helt syd mot grensa til Tyskland.
Rømø har 850 innbyggere og var tidligere en del av Skærbæk kommune, men er etter strukturreformen i 2007 en del av Tønder kommune. På Rømø ligger Toftum skole fra 1784. Skolen regnes som den minste og eldste skolen i Danmark.
Rømø er flat, langstrakt i nord-syd-retning og Danmarks tiende største øy med et areal på 129 km². Øya er i syd forbundet til fastlandet av en demning med bilvei oppå. Det er 2 byer på Rømø, Lakolk, og Havneby. Sankt Clemens Kirke ligger på øyas østside. Syd for Rømø ligger den litt større tyske øya Sylt (dansk: Sild). Det går bilferge mellom Rømø og Sylt.
Vestkysten av Rømø er en enormt bred sandstrand. Lengst i sør er den størst og flatest. Der kan man kjøre strandbuggy, enten med seil eller drage. Den midtre delen kan fortone seg som rene ørkenen med store sandbanker langs midten (se bildet). Foruten bilveien, kan man kjøre bil fra sør til nord og omvendt langs den indre delen av stranda. Skog er det mest av øst på øya, der den er høyere.
Trichisia
Trichisia er en slekt av biller i delgruppen (underfamilien) Panagaeinae i familiegruppen løpebiller.
Utseende
Nokså små til middelsstore (ca. 6-8 millimeter), bredt ovale, matte, svartbrune løpebiller, kroppsformen er ikke typisk for familien. Oversiden er nokså tett kledt med oppstående, rødlige hår. Hodet har utstående fasettøyne. Pronotum er rundet, svært tett og kraftig punktert. Dekkvingene er noe rundede og hvelvede, med fine punkstriper og tverrynket mikroskulptur.
Systematisk inndeling
Systematikken følger Carabidae of the World.
Østerrike under Vinter-OL 1968
Østerrike under Vinter-OL 1968. Syttiseks sportsutøvere, sekstitre menn og tretten kvinner, fra Østerrike deltok i ti grener, aking, alpint, bobsleigh, kunstløp, langrenn, kombinert, hurtigløp på skøyter, skiskyting, skihopping og ishockey under Vinter-OL 1968 i Grenoble i Frankrike. Østerrike kom på femteplass på den uoffisielle medaljestatistikken med tre gull-, fire sølv- og fire bronsemedaljer.
Bjørkesigdvikler
Bjørkesigdvikler (Ancylis uncella) er en sommerfugl i gruppen av viklere (Tortricidae).
Rainer Weiss
Rainer Weiss (født 29. september 1932) er en tyskfødt amerikansk fysiker. Han er professor emeritus ved MIT, kjent for sine bidrag i gravitasjon og astrofysikk. Han er i 2017 vinner av Nobelprisen i fysikk sammen med Kip Thorne og Barry C. Barish for arbeidet med LIGO/VIRGO.
Bjørkesigdvikler
Levevis
Larvene lever på bjørk (Betula spp.) og røsslyng (Calluna vulgaris). De voksne sommerfuglene flyr i mai-juni.
Utbredelse
Arten er utbredt i Europa, unntatt Den iberiske halvøya og de sørøstlige delene, og i det nordlige Asia. I Norge finnes den over hele landet.
Norsk Eternit Fabrikk
Norsk Eternit Fabrikk var en fabrikk for produksjon av eternitt. Fabrikken lå på Bjerkås i Asker, og var i drift fra 1942 til 1978.
Selskapet ble etablert som et datterselskap av Christiania Portland Cementfabrik på Slemmestad under andre verdenskrig, men produksjon i full skala starta ikke før krigen var over. Eternitt blir hovedsakelig laga av sement og asbest, og asbest ble først og fremst brutt i Canada og Sovjetunionen. Under krigen ble det derfor benytta finsk asbest.
Fabrikken var hele tida den eneste eternittfabrikken i Norge, og eternitt ble mye benytta i 1950–60-åra. Eternittfabrikken benytta sement fra sementfabrikken på Slemmestad i produksjonen, opp til 300 tonn i døgnet. Denne sementen ble blåst over i tørr form gjennom rør.
De første tilfella av lungesykdommen asbestose var oppdaga på 60-tallet. Etter hvert ble det forbudt å benytte asbest, og eternitt ble et spesialavfall. Eternittfabrikken ble lagt ned i 1978. Slemmestad Arbeiderforening reiste sak, og i 1983 ble det inngått et forlik mellom Norsk Kjemisk Industriarbeiderforbund og Norcem som da var eier. Norcem tok ikke noe rettslig ansvar, men tok ansvaret for den medisinske oppfølginga av de tidligere ansatte. Selskapet ga også økonomisk kompensasjon til dem som ble rammet av sykdom. Så seint som i 1996 dukka det fremdeles opp nye tilfelle av asbestrelatert kreft (malignt mesotheliom). En undersøkelse fra 2002 viser en kraftig økning i tilfeller av kreft blant tidligere tilsatte, særlig av kreft i brysthinna (pleura), malignt mesoteliom.
René Faye
René Faye (født 20. desember 1923 i Champagnac-la-Rivière, død 8. januar 1994 i Le Port-Marly) var en fransk syklist som deltok i de olympiske leker 1948 i London.
Faye vant en olympisk bronsemedalje i sykling under Sommer-OL 1948 i London. Sammen med Gaston Dron kom han på tredjeplass i tandem bak Ferdinando Teruzzi og Renato Perona fra Italia og det britiske tandemparet Reginald Harris og Alan Bannister.
Syltelabb
Syltelabb er, sammen med svineknoke, en tradisjonell norsk rett, som regel spist fra en tid etter høstslakt og til rundt juletider. Begge er først marinert i saltlake og deretter kokt. Labb og knoke er som navnene sier, rett og slett de mest kjøttfylte leddene på grisens føtter.
Tidligere var det veldig vanlig å spise syltelabb, men nå er det mer kjent som en juledelikatesse for entusiaster. Syltelabb selges vanligvis ferdig kokt og saltet i blisterpakning, mens den før gjerne ble tatt opp av kokevannet hos slakteren og solgt i løs vekt.
Vitenskapsåret 1647
Vitenskapsåret 1647 er en oversikt over hendelser, prisvinnere, fødte og avdøde personer med tilknytning til vitenskap i 1647.
Syltelabb
I 2006 ble det arrangert VM i syltelabbspising i Brokelandsheia hvor komikeren Kristopher Schau deltok.
Vestfinnmark politidistrikt
Vestfinnmark politidistrikt var et politidistrikt i den norske Politi- og lensmannsetaten med ansvar for politivirksomhet i Vest-Finnmark. Distriktet dekket kommunene Alta, Hammerfest, Hasvik, Kautokeino, Kvalsund, Loppa, Måsøy, Nordkapp og Porsanger, totalt nesten 25,000 km² og med et samlet folketall på ca. 44,000 (1. januar 2011).
Politidistriktet hadde nasjonalt operativt og administrativt ansvar for Reinpolitiet.
Det var organisert i tre regioner, hver ledet av en regionlensmann:
Amapola Flyg
Amapola Flyg er et svensk flyselskap som ble opprettet i 2004.
Historie
Da flyselskapet ble opprettet i 2004 var deres hovedoppgave den gangen å ta hånd om det svenske postvesenets behov for flyfrakt.
I 2018 startet selskapet opp med regional passasjerflytrafikk med flyvninger innenlands i Sverige.
Destinasjoner
Her er en liste over destinasjoner hvor Amapola Flyg driver passasjertrafikk.
Amapola Flyg i Norge
04. juni 2018 startet Amapola Flyg å operere flyfrakt for DHL på strekningen fra Oslo lufthavn (Gardermoen) til Trondheim lufthavn, Værnes.
I Norge har flyselskapet base i Oslo og de flyr opp til Værnes på morgenen og returnerer til Oslo på ettermiddagen.
Flyflåte
Her er en liste over flyselskapets flyflåte:
St. Anton kirke i Łódź
Den barokke, enskipede murkirken er viet til St. Anton. Den ble reist i årene 1702–1723 med grunnplan som et latinsk kors, med to kapeller og et halvsirkelformet presbyterium. Kirken ble innviet den 16. mai 1726 av erkebiskopen av Gniezno, primas Teodor Potocki. Til minne om innvielsen er et portrett av Potocki hengt opp på pilasteren til det sørlige transeptet.
I 1748 ble det sideliggende treklosteret erstattet av et murkloster, og i 1843 ble et klokketårn i mur bygd.
Konrad Kujau
Konrad Paul Kujau (født 27. juni 1938 i Löbau i Sachsen, død 12. september 2000 i Stuttgart i Baden-Württemberg) var en tysk svindler, illustratør og kunstner. Mest kjent er han for sin rolle i publiseringen av «Hitler-dagbøkene» i 1983. Dagbøkene viste seg senere å være forfalsket av ham selv.
Han solgte de falske dagbøkene for 2,5 millioner tyske mark til journalisten Gerd Heidemann, som i sin tur solgte dem videre til sin arbeidsgiver, det tyske tidsskriftet Stern for 9,3 millioner mark.
Kujau ble født som det yngste av fem barn i det som senere ble DDR. Han studerte kunst i to semestre ved Kunsthøyskolen i Dresden før han flyktet til Vest-Tyskland i 1957.
I 1985 ble Kujau funnet skyldig i svindel av en distriktsdomstol i Hamburg og ble dømt til en fire og et halvt års fengselsstraff, men ble løslatt ett og et halvt år før tiden. Etter at han ble løslatt, kom han igjen på kant med loven og ble ilagt en heftig bot da politiet fant forfalskede førerkort i hans leilighet ved en ransaking.
Han døde av kreft i 2000 på et sykehus i Stuttgart.
Battleship Potemkin (album)
Battleship Potemkin er et musikkalbum fra 2005 med elektronisk og orkestermusikk skrevet av Neil Tennant og Chris Lowe fra Pet Shop Boys. Musiker er skrevet til stumfilmen Panserkrysseren Potemkin fra 1925 og opprøret på slagskipet «Potemkin» i 1905, regissert av Sergej Eisenstein.
Musikken blir framført av Tennant, Lowe og Dresdner Sinfoniker. Dresdner Sinfoniker blir dirigert av Jonathan Stockhammer og orkestreringen er av Torsten Rasch. Albumet ble gitt ut under navnet Tennant/Lowe da Neil Tennant og Chris Lowe er komponistene, det er produsert av Pet Shop Boys og den tyske komponisten Sven Helbig.
Tennant og Lowe ble engasjert til å skrive denne musikken i forbindelse med en fri visning av filmen og opptreden fra deres side på Trafalgar Square som en del av flere kulturarrangementer organisert av borgermesteren i London, Ken Livingstone.
Eastern Warbirds of Norway
Eastern Warbirds of Norway (til 2022: Russian Warbirds of Norway) er en flyhistorisk forening med fokus på fly med østlig historikk, i hovedsak tidligere militære fly fra Sovjetunionen og Østblokken.
Foreningen har base i hangar nr 2 på Geiteryggen flyplass (vestsiden) i Skien og driftes av medlemmene på frivillig basis. Formålet med foreningen er å bidra med «østlige» innslag på flystevner i inn- og utland, og lokalt bidra til å øke interessen for fly og flyging. Foreningen er assosiert forening med Warbirds of Norway.
Historie
Eastern Warbirds of Norway ble formelt stiftet våren 2002, men startet i allerede i 2000 av flygere og eiere av tidligere østeuropeiske fly som i dag opereres i Norge.
Natt til 29. september 2016 gikk flere fly tapt da hangaren brant ned. En Antonov An-2 ble berget, mens mens to Aero L-29 Delfin og to Jakovlev Jak-52 ble ødelagt.
Siden brannen har foreningen klart å skaffe tilbake alle flytypene som gikk tapt, og opererer per 2023 et Aero L-29 Delfin jagerfly, en Antonov An-2 (verdens største enmotors dobbeltdekker), og et Jakovlev Jak-52 militært treningsfly / aerobatikkfly. Gjennom foreningen tilbys interesserte muligheten til å fly med alle maskinene, inkludert jagerflyet.
Otepää kommune
Otepää kommune er en landkommune i Valga fylke i Estland. Kommunen ligger nordøst i fylket og administrasjonssenteret er Otepää. Kommunen har 6 456 innbyggere (2019) og et areal på 523 km². Folketallet er fallende.
De røde brigader
De røde brigader (italiensk Brigate Rosse) var en italiensk venstreekstremistisk terrororganisasjon, som fra omkring 1970 til midten av 1980-tallet forsårsaket stor frykt og uro i Italia. Organisasjonens medlemmer myrdet bl.a. Italias tidligere statsminister Aldo Moro i 1978 og bortførte den amerikanske brigaderen James Dozier i 1981. Dozier ble senere reddet i en politiaksjon og den påfølgende opprullingen resulterte i arrestasjon av mange medlemmer av De røde brigader. I februar 2007 arresterte italiensk politi 15 personer med tilknytning til De røde brigader, som planla attentater mot Italias tidligere statsminister Silvio Berlusconi og forskjellige medieselskaper.
Otepää kommune
De største tettstedene er Otepää med 2,213 innbyggere, etterfulgt av Sihva med 370 innbyggere, og vintersportsstedet Arula. Otepää er en by, men ligger i en landkommune og er ikke egen bykommune. Dette er Estlands fremste vinterkommune, med Tehvandi Spordikeskus hvor verdenscupen i langrenn arrangeres hvert år. Her finner vi også landets nasjonalanlegg for skihopp og alpint.
Otepää kommune preges landskapsmessig av høydedraget Otepää, som strekker seg fra områder lengre nordvest inne i nabokommunen Puka, og om lag 20 km sørøstover. Området er dekket av barskog og kupert terreng med mange innsjøer. Den mest kjente og største av sjøene er Pühajärv, som regnes som en av landets mest maleriske sjøer. Maleren Johannes Uiga (1918–1998) malte hundrevis av malerier av denne innsjøen. Også Johannes Võerahansu (1902–1980) har malt mange skogsmotiver fra denne kommunen.
Sørvest for byen Otepää ligger landsbyen Kääriku som er kjent som sports- og friluftssenter. Her etablerte Tartu Universitet et treningssenter allerede i 1947, og etter hvert vokste stedet fram som et treningssenter for denne delen av Sovjetunionen, med eget skistadion.
Rabah Aboud
Rabah Aboud (født 1. januar 1981 i Tissemsilt) er en friidrettsutøver fra Algerie. Han ble slått ut i de innledende rundene på 5000 meter i Sommer-OL 2012.
Sverre Løberg
Sverre Offenberg Løberg (født 4. april 1905 i Skien, død 30. juli 1976 i Skien), var en norsk typograf, motstandsmann og politiker (Ap). Han var stortingsrepresentant fra Telemark for Arbeiderpartiet i årene 1945 til 1969.
Bakgrunn og virke
Sverre Løberg arbeidet frem til 1940 som typograf i høyreavisen Fylkesavisen. Etter den tyske invasjonen av Norge var han allerede i aprildagene 1940 med og startet motstandsarbeidet i Skien, sammen med blant andre Didrik «Dixe» Cappelen som var lokalpolitiker (H) og venn av Løberg. . Høsten 1940 ble han angitt, arrestert og dømt til tukthus. Frem til våren 1945 satt han i et tredvetalls tyske fengsler og konsentrasjonsleirer, deriblant konsentrasjonsleirene Sachsenhausen og Dachau. Kort tid etter at han ble satt fri, reiste han tilbake til Tyskland for å assistere med å finne etterlatte norske fanger.
Løberg ble innvalgt som stortingsrepresentant for Arbeiderpartiet allerede i 1945. I etterkrigstiden markerte han seg på Arbeiderpartiets venstrefløy, blant annet som NATO-motstander. I sin periode som stortingsmann gjorde han også tjeneste som innpisker for Arbeiderpartiets stortingsgruppe.
Løberg markerte seg som en frittalende og slagferdig politiker og en uredd debattant. Da Hans S. Jacobsen i 1966 fikk oversatt Quislingbiografien «Quisling — Prophet without Honour» av Ralph Hewins, kalte han Jacobsen en historieforfalsker, og Jacobsen svarte med injuriesøksmål. Saken gikk for Oslo byrett i 1969. Løberg vant saken, tilslutt også i Høyesterett. Løbergs sak ble ført av Annæus Schjødt jr. Saken stimulerte også til debatt og et bredere perspektiv om okkupasjonshistorien.
I 1970 ble Løberg utnevnt til Ridder av 1. klasse av St. Olavs Orden. Det er reist en byste av ham i Skien.
Milda Prytz
Milda Dorothea Prytz (født 22. april 1891 i Leith, Skottland, død 22. oktober 1977) var en norsk kjemiker og den femte norske kvinne med doktorgrad fra norsk universitet. Hun var ekspert på uorganisk kjemi.
Etter oppvekst i Bergen og Gloppen tok hun examen artium 1910 i Bergen og en eksamen som farmasøyt 1913 (praksis på Orkdalsøra og i Horten) og som apoteker 1916 i Kristiania. Fra 1918 var hun vitenskapelig assistent for professor Heinrich Jacob Goldschmidt (1857–1937) ved Kjemisk institutt (UiO). Fra 1918 til 1948 var hun amanuensis, og hadde i denne tiden flere opphold utenlands, som hos Frederick George Donnan ved University College London 1922–1923, hos Niels Bjerrum ved Landbohøjskolen i København 1927, hos Gerhart Jander ved Ernst-Moritz-Arndt-Universität Greifswald i 1935, og hos Arne Ölander ved Stockholms universitet 1947.
Hun var datter av den nordlandske prest Frederik «Fritz» Prytz (1853–1937) som tjente i Leith da hun ble født og fikk fornavnene etter mora, Milda Dorothea Olsen (1846–1937). Broren Anton Frederik Winter Jakhelln Prytz (1878–1945) fikk fornavnene etter faren og ble en kjent politiker (Nasjonal Samling) og forretningsmann. Milda ble ikke gift og bodde med søsteren mens foreldrene bodde borti gaten.
Skogsnutebiller
Utseende
Små til ganske store (3 – over 20 mm) snutebiller, kraftig bygde. Kroppen er avlang, som oftest med mørk grunnfarge og mønster av lyse skjell som ofte danner uregelmessige tverrbånd. Hodet er ganske stort med en lang, slank snute som ofte er noe utvidet i den ytre halvdelen. Antennene sitter vanligvis festet nær spissen av snuten og er ganske lange og kraftige, kenbøyde med en markert kølle ytterst. Brystskjoldet (pronotum) er litt bredere enn langt, med rundede sider, mer eller mindre kraftig punktert. Dekkvingene er vanligvis mer eller mindre ovale på form, med eller uten tydelige punktrekker. Beina er lange og kraftige, leggene ender i en kraftig, innoverrettet torn som gjør at billene kan klamre seg fast til det de sitter på slik at de kan være ganske vanskelige å få løs.
Levevis
De fleste artene er knyttet til bartrær, særlig finner man mange arter på furu. Larvene utvikler seg i død ved, eller under barken på svekkede, men ennå levende trær. Larveutviklingen kan være flerårig, og de voksne billene kan også leve i flere år. De voksne billene gnager på barken på unge greiner og på nye skudd, og kan gjøre stor skade i plantefelt. Det finnes også arter som lever på jordstokker (rhizomer) av ulike urter, blant annet bjørnekjeks (Heracleum) og pestrot (Petasites). Et eksempel på en slik art er Hylobius transversovittatus, som lever på røttene av kattehale som vokser på strender. Denne arten er i Norge bare funnet noen få steder ved Oslofjorden.